**În vederea înscrierii la concursul pentru ocuparea unui post didactic, candidatul întocmeşte un dosar care conţine următoarele documente:**

**a)** cererea de înscriere la concurs (***Anexa 1- F 423.17/Ed.2***), semnată de candidat, însoţită de o declaraţie pe proprie răspundere privind veridicitatea documentelor incluse în dosar (***Anexa 2 – F 424.17/Ed.2***);

**b)** propunere de dezvoltare a carierei universitare a candidatului, atât din punct de vedere didactic, în cazul posturilor didactice, cât şi din punct de vedere al activităţilor de cercetare ştiinţifică. Propunerea, semnată pe fiecare pagină, se redactează de către candidat, cuprinde maximum 10 pagini şi este unul dintre principalele criterii de departajare a candidaţilor;

**c)** curriculum vitae al candidatului în format tipărit, semnat pe fiecare pagină. Documentul se depune şi în format electronic;

**d)** lista de lucrări a candidatului în format tipărit, semnată pe fiecare pagină. Documentul se depune şi în format electronic;

**e)** fişa de verificare a îndeplinirii standardelor UPG de prezentare la concurs pentru posturile de asistent și de lector/șef de lucrări. Candidații la posturile de conferențiar și profesor vor întocmi o fișă de verificare a îndeplinirii standardelor minimale naționale pentru domeniul postului, conform ordinului de ministru în vigoare la momentul înscrierii la concurs (***Anexa 3 - F 426.17/Ed.3***);

**f)** lista citărilor lucrărilor publicate, în formatul prevăzut în ***Anexa 4 - F 382.16/Ed.3***;

**g)** copia legalizată a diplomei de doctor şi, în cazul în care diploma de doctor originală nu este recunoscută în România, atestatul de recunoaştere sau de echivalare a acesteia;

**h)** pentru studenții doctoranzi, adeverință eliberată de școala doctorală din care să rezulte statutul de doctorand în stagiu;

**i)** rezumatul în limba română şi într-o limbă de circulaţie internaţională a tezei de doctorat, pe maxim o pagină pentru fiecare limbă;

**j)** declaraţie pe proprie răspundere a candidatului că nu se află în nicio situaţie de incompatibilitate prevăzută în Legea Educaţiei Naţionale nr.1/2011, *c*u modificările și completările ulterioare şi Metodologia-cadru de concurs (***Anexa 5 – F 427.17/Ed.2***);

**k)** declarație de non-plagiat (***Anexa 6 – F 621.23/Ed.1***);

**l)** declarație de consimțământ privind acordul pentru prelucrarea datelor cu caracter personal (***Anexa 7- F 622.23/Ed.1***);

**m)** copii ale altor diplome care atestă studiile candidatului: diploma de bacalaureat sau atestat de recunoaştere, diplomă de licenţă sau atestat de recunoaştere, diplomă de master sau atestat de recunoaştere;

**n)** foile matricole, suplimentele la diplomă sau situaţiile şcolare eliberate pentru fiecare ciclu

de studii în copie;

**o)** copia cărţii de identitate sau a paşaportului;

**p)** în cazul în care candidatul şi-a schimbat numele, copii după documente care atestă

schimbarea numelui - certificat de căsătorie sau dovada schimbării numelui;

**r)** adeverinţă medicală din care să rezulte că este clinic sănătos;

**s)** maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii;

**t)** un USB, cu întreg conţinutul dosarului scanat, în vederea transmiterii către comisia

de concurs;

**u**) toate paginile din dosar vor fi numerotate.